|  |  |  |
| --- | --- | --- |
| **Sak 06.18** | **Ark** |  |
| **Grunneiers samtykke Motorferdselsloven §10 – Kåre Johnny Øien** | | |

**Saksdokumenter vedlagt:**

* Kopi av søknad og dispensasjon fra Engerdal kommune.

**Bakgrunn:**

Kåre Johnny Øien søker fjellstyret om grunneiers samtykke til å kjøre snøskuter for preparering av skiløype fra Kirkemoen i Søre Elvdal opp til tregrensa SØ for Tangjotbua. Formålet er å lette adkomsten opp til Skjærbekktjønna. I tillegg vil det jo gi et skiløypetilbud i Søre Elvdal.

Engerdal kommune har sak 2017/1479-1032/2018 gitt dispensasjon til kjøringen.

Fjellstyret err gjennom Fjellovens § 12 gitt myndighet til å begrense elller forby motorferdsel I statsallmenningen etter §10 i Motorferdselsloven. Videre har fjellstyret fattet prinsippielt vedtak i sak 02.16 om at saker etter § 6 i motorferdselsforskriften skal behandles i fjellstyret.

**Administrasjonens vurdering.**

Fjellstyret må i saken vurdere hvorvidt kjøringen vil være til skade eller ulempe i forhold til de interesser fjellstyret er satt til å ivareta etter fjelloven. Videre må fjellstyret ta stilling til om et evt samtykke vil medføre presedens og at omfanget i så fall vil være skadelig.

I denne saken er formålet med kjøringen å preparere et skispor for primært å gi en lettere adkomst for dem som ønsker å komme seg opp til Skjærbekktjønna for å fiske. Tiltaket vil skape et skitilbud i Søre Elvdal også. Som søker sjøl påpeker er lia bratt, slik at dersom en ville lagd en skiløype ene og alene for å gi mulighet for skiturer er det vel andre traseer som kan være mer attraktive.

Kommunen har tidsbegrenset dispensasjonen i og med at løypa ikke ligger inne i den kommunale forskriften for skiløypenettet. Det hadde sannsynlig vært enklere å gi dispensasjon for prepareringen dersom løypa hadde vært godkjent gjennom en revidering av denne forskriften. Dispensasjonen har heller ikke satt vilkår om at det skal benyttes sporkjelke, noe fjellstyret i så fall bør gjøre. Dessuten bør fjellstyret sette vilkår om at Fjelloppsynet kan skal kunne benytte sporet i tjeneste, siden dette går der oppsynet sjøl kjører i forbindelse med oppsyn og skjøtsel.

I og med dette er et formål det tidligere ikke er gitt dispensasjon til, har ikke fjellstyret noen erfaring om hvordan denne ferdselen har fungert. Fjellstyret anbefales å samtykke til kjøringen. Dette under forutsetning av at kjøringen skjer i henhold til gitt dispensasjon, at det benyttes sporkjelke/sporsetter samt at Fjelloppsynet skal kunne benytte samme trase ved behov.

**Administrasjonens forslag til vedtak/ uttalelse:**

I henhold til § 12 I fjelloven gir Engerdal fjellstyre sitt samtykke etter § 10 i Lov om motorferdsel i utmark og vassdrag til at Kåre Johnny Øien kan kjøre med snøskuter i henhold til gitt dispensasjon fra lokal motorferdselsmyndighet. Formålet med kjøringen er preparering av skiløype. Samtykket gjelder for den perioden som nevnte dispensasjon gjelder og forutsetter at det benyttes sporsetter/sporkjelke. Det gjøres oppmerksom på at Fjelloppsynet benytter samme trasè ved oppsyn og skjøtsel.

|  |  |  |
| --- | --- | --- |
| **Sak 07.18** | **Ark** | ***Saksbeh.: OOps*** |
| **Bordsak: Grunneiers samtykke Motorferdsellovens §10 – Terje Husdal.** | | |

**Saksdokumenter vedlagt:**

* Dispensasjon fra Engerdal kommune

**Bakgrunn.**

Terje Husdal søker fjellstyret om grunneiers samtykke til å kjøre snøskuter for frakt av bagasje og utstyr til fiskebu på østsiden av Femunden (Nord for Revlingoset).

Engerdal kommune har sak 2018/191-1377/2018 gitt dispensasjon (etter §6 i Motorferdselsforsriften) til kjøringen.

Fjellstyret er gjennom Fjellovens § 12 gitt myndighet til å begrense elller forby motorferdsel I statsallmenningen etter §10 i Motorferdselsloven. Videre har fjellstyret fattet prinsippielt vedtak i sak 02.16 om at saker etter § 6 i motorferdselsforskriften skal behandles i fjellstyret.

**Administrasjonens vurdering:**

Fjellstyret må i saken vurdere hvorvidt kjøringen vil være til skade eller ulempe i forhold til de interesser fjellstyret er satt til å ivareta etter fjelloven. Videre må fjellstyret ta stilling til om et evt samtykke vil medføre presedens og at omfanget I så fall vil være skadelig.

I denne saken har søker tidligere fått dispensasjon til kjøringen og Fjellstyret har ikke hatt innvendiger mot kjøringen (grunneiers samtykke gitt administrativt mars 2017). Fjellstyret har heller ikke registrert at den omsøkte kjøringen har hatt negative konsekvenser I forhold til tradisjonell bruksrettsutøvelse og friluftslivet.

**Administrasjonens forslag til vedtak:**

I henhold til § 12 I fjelloven gir Engerdal fjellstyre sitt samtykke etter § 10 I lov om motorferdsel I utmark og vassdrag til at Terje Husdal kan kjøre med snøskuter ihht til gitte dispensasjoner (motorferdselsforskriftens § 6) fra lokal motorferdselsmyndighet. Samtykket gjelder under de forutsetninger som err gitt i dispensasjonsvedtaket.